
Parlamentul  României

Camera  Deputaţilor

Comisia pentru industrii si servicii

Bucureşti, 02.10.2002
Nr.23/156/2000

RAPORT

la proiectul de Lege privind aprobarea Ordonanţei Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire



1. Comisia pentru industrii şi servicii a fost sesizată în fond cu proiectul de Lege privind aprobarea Ordonanţei Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire.

Proiectul de Lege privind aprobarea Ordonanţei Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire a fost avizat favorabil de Consiliul Legislativ cu nr.1077/21.08.2002 şi de Direcţia Generală a Vămilor.

Proiectul de Lege privind aprobarea Ordonanţei Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire a fost avizat favorabil de Comisia juridică, de disciplină şi imunităţi cu nr.403/10.09.2002, de Comisia pentru buget, finanţe şi bănci cu nr.416/18.09.2002 şi de Comisia pentru cultură, arte, mijloace de informare în masă cu nr. 314/11.09.2002.

Modificările aduse Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire prin prezenta ordonanţă au ca scop întărirea rolului administraţiei vamale în acţiunile de combatere a traficului cu mărfuri contrafăcute şi pirat şi armonizarea legislaţiei interne cu acquis-ul comunitar în domeniul drepturilor de proprietate intelectuală, respectiv Legea nr.133/1995.

Astfel, cererile de intervenţie la autoritatea vamală se referă la fiecare drept protejat şi nu la marfă, se aliniază tariful solicitat la cel practicat în UE şi se precizează, de asemenea, posibilitatea titularului dreptului de a dovedi că a formulat în justiţie fie o acţiune civilă, fie o plângere penală.

Amendamentul aprobat de comisie urmăreşte racordarea la prevederile Legii nr.64/1991 privind brevetele de invenţie cu modificările şi completările aduse prin Legea nr.203/2002.

2. În raport de obiectul şi conţinutul său, proiectul de lege face parte din categoria legilor ordinare.

3. Proiectul de lege a fost examinat în şedinţa comisiei din data de 1 octombrie 2002. La dezbaterile comisiei au participat invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Direcţiei Generale a Vămilor.

4. La lucrările comisiei au fost prezenţi 24 de deputaţi din totalul de 26 membri ai comisiei.

Raportul asupra proiectului de Lege privind aprobarea Ordonanţei Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire, a fost adoptat în unanimitate de către deputaţii prezenţi la lucrări.

5. Proiectul de lege privind aprobarea Ordonanţei Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire a fost transmis de Guvern spre adoptare Camerei Deputaţilor cu nr.E 263/22.08.2002. 

În urma dezbaterilor, Comisia pentru industrii şi servicii propune plenului Camerei Deputaţilor, adoptarea proiectului de lege cu amendamente admise.

A M E N D A M E N T E     A D M I S E



În urma dezbaterii în comisie, proiectul de lege se aprobă cu următoarele amendamente:

Nr

crt.
Text iniţial
Text admis de comisie/ 

Autorul amendamentului
Motivare

0
1
2
3

1.
Titlul Legii

Lege privind aprobarea Ordonanţei Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire


Nemodificat.


2.
Articol unic-Se aprobă Ordonanţa Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire, adoptată în temeiul art.1 pct.II, poz.3 din Legea nr.411/2002 privind abilitarea Guvernului de a emite ordonanţe şi publicată în Monitorul Oficial, Partea I, nr. 643 din 30 august 2002. 
Articolul I - Se aprobă Ordonanţa Guvernului nr.59/2002 pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire, adoptată în temeiul art.1 pct.II, poz.3 din Legea nr.411/2002 privind abilitarea Guvernului de a emite ordonanţe şi publicată în Monitorul Oficial, Partea I, nr. 643 din 30 august 2002, cu următoarele modificări şi completări:
Dep.Ioan Bivolaru


Ordonanţa a suferit modificări şi completări.

0
1
2
3

3.
Titlul Ordonanţei

ORDONANŢĂ

pentru modificarea Legii nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire


Nemodificat.


4.
Articol unic - Legea nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire, publicată în Monitorul Oficial al României, Partea I, nr.588 din 21 noiembrie 2000, se modifică după cum urmează:


Articol unic - Legea nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire, publicată în Monitorul Oficial al României, Partea I, nr.588 din 21 noiembrie 2000, se modifică şi se completează după cum urmează:

Dep. Ioan Bivolaru


Legea a suferit modificări şi completări.

5.
1. Punctul 1 de la alineatul (1) al articolului 1 va avea următorul cuprins: 

"1. drept de proprietate intelectuală – dreptul de autor, drepturi conexe, dreptul asupra mărcilor de produs sau de serviciu înregistrate, dreptul asupra desenelor şi modelelor industriale, dreptul asupra indicaţiilor geografice, dreptul asupra brevetelor de invenţie, dreptul asupra certificatelor complementare de protecţie;" 
1. Punctul 1 de la alineatul (1) al articolului 1 va avea următorul cuprins: 

"1. Drept de proprietate intelectuală – dreptul de autor, drepturi conexe, dreptul asupra mărcilor de produs sau de serviciu înregistrate, dreptul asupra desenelor şi modelelor industriale, dreptul asupra indicaţiilor geografice, dreptul asupra brevetelor de invenţie, dreptul protecţiei suplimentare, în condiţiile legii;"

Dep.Ioan Bivolaru 
Certificatul complementar de protecţie nu este încă legiferat. Se operează cu protecţia suplimentară conform modificării art.32 din Legea 64/1991 privind brevetele de invenţie, cu modificările şi completările aduse prin Legea nr.203/2002.

6. 
2. Litera a) a punctului 13 de la alineatul (1) al articolului 1 va avea următorul cuprins: 

     "a) orice marfă, inclusiv ambalajul său, care poartă, fără autorizare, o marcă de produs sau de serviciu identică cu o marcă de produs sau de serviciu legal înregistrată pentru respectiva marfă ori care nu poate fi deosebită, în aspectele sale esenţiale, de o marcă de produs sau de serviciu legal înregistrată şi care, din acest motiv, încalcă drepturile titularului acestei mărci;"


Nemodificat.


7. 
3. Punctul 14 de la alineatul (1) al articolului 1 va avea următorul cuprins: 

"14. mărfuri-pirat – toate copiile fabricate fără consimţământul titularului dreptului sau al persoanei legal autorizate de acesta în ţara de producere şi care sunt executate, direct sau indirect, după un produs purtător al dreptului de autor sau al drepturilor conexe ori al unui drept asupra modelelor şi desenelor industriale, dacă realizarea de astfel de copii ar constitui o încălcare a dreptului de proprietate intelectuală respectiv." 


Nemodificat.


8. 
4. Litera b) a articolului 2 va avea următorul cuprins: 

     "b) mărfurilor plasate sub un regim vamal suspensiv sau în zone libere." 


Nemodificat.


9. 
5. Litera b) a alineatului (2) al articolului 3 va avea următorul cuprins: 

     "b) bunurile fără caracter comercial, aflate în bagajele călătorilor sau în colete, în cadrul regimului aplicabil călătorilor şi altor persoane fizice." 


Nemodificat.


10. 
6. Articolul 5 va avea următorul cuprins: 

"Art. 5. - Pentru fiecare drept de proprietate intelectuală se depune câte o cerere." 


Nemodificat.


11. 
7. Articolul 8 va avea următorul cuprins: 

"Art. 8. - În cazul în care cererea este acceptată, ea devine efectivă începând cu data depunerii de către solicitant la Direcţia Generală a Vămilor a dovezii privind achitarea în contul acesteia a echivalentului în lei al tarifului de 100 euro, la cursul de schimb stabilit conform prevederilor Codului vamal al României." 


Nemodificat.


12. 
8. Alineatul (1) al articolului 11 va avea următorul cuprins: 

" Art. 11. - (1) Dacă în termen de 10 zile de la data comunicării către solicitant a măsurii de suspendare a operaţiunii de vămuire şi reţinere a mărfurilor acesta nu face dovada formulării unei acţiuni civile în justiţie sau a unei plângeri penale şi a constituirii unei garanţii în favoarea Direcţiei Generale a Vămilor, echivalentă cu valoarea în vamă a mărfurilor reţinute, autoritatea vamală nu dă curs cererii de intervenţie, procedând la efectuarea vămuirii."


Nemodificat.


13. 
9. Articolul 19 va avea următorul cuprins: 

"Art. 19. - (1) Dacă prin hotărâre definitivă şi irevocabilă a instanţei judecătoreşti se respinge acţiunea titularului dreptului sau dacă nu se dă curs plângerii penale, autoritatea vamală efectuează vămuirea mărfurilor. 

(2) Importatorul, proprietarul sau destinatarul mărfurilor se poate adresa instanţei împotriva titularului dreptului, solicitând acoperirea eventualului prejudiciu din garanţia constituită potrivit prevederilor art. 11 alin. (1). În baza hotărârii judecătoreşti definitive şi irevocabilie Direcţia Generală a Vămilor execută garanţia." 


Nemodificat.


14. 
10. Alineatul (1) al articolului 20 va avea următorul cuprins: 

"Art. 20. - (1) Dacă prin hotărâre definitivă şi irevocabilă a instanţei judecătoreşti se admite acţiunea titularului dreptului, autoritatea vamală procedează conform art. 25 lit. a)."


Nemodificat.


15. 
11. Litera b) a articolului 21 va avea următorul cuprins: 

     "b) dacă există acordul scris al titularului dreptului şi dacă sunt mărfuri apte pentru consumul sau uzul persoanelor fizice, mărfurile confiscate pot fi predate cu titlu gratuit, în funcţie de natura bunurilor, către instituţii din domeniul ocrotirii sociale, organizaţii sau asociaţii nonprofit cu caracter umanitar, asociaţii ori cluburi sportive sau instituţii de învăţământ. În acest caz instituţia care preia spre consum sau folosire mărfurile se obligă să nu le comercializeze sau să nu le înstrăineze."


Nemodificat.


16. 
12. Articolul 22 va avea următorul cuprins: 

"Art. 22. – Autoritatea vamală nu va permite reexportul mărfurilor susceptibile de a aduce atingere unui drept de proprietate intelectuală şi nici nu le va supune unui alt regim vamal până la pronunţarea unei hotărâri definitive şi irevocabile de către instanţa de judecată, respectiv până la soluţionarea potrivit legii a plângerii penale." 


Nemodificat.


17. 
13. Litera a) a articolului 25 va avea următorul cuprins: 

     "a) cu amendă de la 30.000.000 lei la 50.000.000 lei fapta importatorului, proprietarului sau, după caz, a destinatarului mărfurilor de a introduce sau de a scoate din ţară mărfurile stabilite ca fiind mărfuri care aduc atingere unui drept de proprietate intelectuală, prin hotărâre judecătorească definitivă şi irevocabilă; în acest caz mărfurile se confiscă. În cazul în care mărfurile au fost vândute, se vor confisca sumele rezultate din această vânzare;" 


Nemodificat.


18. 

Se introduce un nou art.II cu următorul cuprins:

Art.II - Legea nr.202/2000 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire, cu modificările şi completările aduse prin prezenta lege, va fi republicată în Monitorul Oficial al României, Partea I. 

Dep.Ioan Bivolaru


Pentru a dispune republicarea.

                                         PREŞEDINTE,                                                                       SECRETAR,

                                           István Antal                                                                          Aurelia Vasile

RAPORTORI:

Dep.Ioan Bivolaru

Dep.Aurelia Vasile

Dep.Cristian Buzea

Dep.Gheorghe Albu

Dep.Marin Anton

Dep.Valentin Calcan

Dep.Istvan Erdei

Dep.Mihail Fâcă

Dep.Ioan Miclea

Dep.Doru Palade

Dep.Ion Rădoi


Dep.Florentin Sandu

Dep.Pavel Târpescu

Expert,

Dr.Maria Cristina Bălănescu

